OzLabs/hebrew-wiki-articles huggingface dataset:
איווקו S וואי

איווקו S וואי (באיטלקית: Iveco S-Way) הם מספר דגמים של משאיות כבדות בדרוג משקל "Class 8" כולל משאיות סמי-טריילר המיועדים למגוון שימושים כולל לשימוש ארוך טווח, להובלת סחורות כבדות למרחקים גדולים, מתוצרת IVECO Spain חברת בת של יצרנית המשאיות, האוטובוסים, הצמ"ה, המנועים, וכלי רכב צבאיים איווקו בבעלות פיאט אשר מיוצרים בספרד.

=="איווקו S וואי"==
* סגנון גוף: "Cab over" – הוא סגנון גוף של משאית, אוטובוס או טנדר עם חזית אנכית המכונה "חזית טלוויזיה" או מכסה מנוע למחצה, כאשר תא הנהג של המשאית יושב מעל (או מקדימה) הציר הקדמי. מבנה זה נפוץ יותר באירופה לעומת ארצות הברית, שכן הוא מאפשר אורך כולל נמוך יותר (ולפיכך אורך מטען גדול יותר) בהתאם לתקינה האירופאית.
* בדגמי "איווקו S וואי" מורכבים מנועים מסדרה "Iveco Cursor" .
* סוגי מנועים: מנועי טורבו-דיזל, מנועי מתאן.

===סוגי הנעות===
* 4x2.
* 6x2.
* 6x4.

== גלריה ==
<gallery mode="packed" heights="120">
קובץ:Iveco S-Way Prototype 2019 2.jpg |"איווקו S וואי" – אב טיפוס שנת 2019
קובץ:Iveco S-Way Prototype 2019.jpg |"איווקו S וואי" – אב טיפוס שנת 2019
קובץ:2019 Iveco S-Way in Madrid.jpg | "איווקו S וואי"
קובץ:Iveco S-Way Prototype 2019 4.jpg |"איווקו S וואי" – אב טיפוס שנת 2019
קובץ:Iveco S-Way Prototype interior 2019.jpg |"איווקו S וואי", אב טיפוס שנת 2019 – מבט ללוח מחוונים
קובץ:Iveco S-Way Prototype 2019 3.jpg |"איווקו S וואי", אב טיפוס שנת 2019 – מבט למערכת המולטימדיה
</gallery>

==ראו גם==
* איווקו
* איווקו טרקר

==קישורים חיצוניים==

* 

==הערות שוליים==

קטגוריה:משאיות
קטגוריה:כלי רכב שהושקו ב-2019
קטגוריה:כלי רכב המיוצרים בספרד
קטגוריה:כלי רכב 6 גלגלים ויותר
S וואי
אגודת הצילום של אמריקה

אגודת הצילום של אמריקה (באנגלית: The Photographic Society of America, בראשי תיבות: PSA) היא עמותה, שהוקמה על מנת לקדם ולהעצים את אמנות ומדע הצילום על כל שלביו. היא הוקמה בשנת 1934 וחברים בה כ-5,000 אנשים מרחבי העולם ביותר מ-80 מדינות, 460 מועדוני צילום ו-12 סניפים ברחבי ארצות הברית. היא אחת העמותות הגדולות מסוגה ללא כוונת רווח. לאורך השנה מקיים ה-PSA מספר תחרויות בולטות, כולל תחרויות לנוער PSA.
מטרות האגודה: • לקדם את האמנות והמדע של הצילום כאמצעי תקשורת, הערכת תדמית והחלפה תרבותית. • לספק חינוך, מידע, השראה והזדמנות לכל המתעניינים בצילום. • לטפח צמיחה והבעה אישית, יצירתיות, מצוינות והתנהלות אתית בכל היבטי העשייה הצילומית.

== היסטוריה של העמותה ==
בשנת 1919 נוסד ארגון מועדוני המצלמות השייכים לאמריקה Associated Camera Clubs of America (ACCA). בשנת 1934 הוא שינה את שמו לאגודת הצילום של אמריקה. העמותה החדשה החליטה על קבלת צלמים בודדים כחברים. העמותה ערכה את אחד הסלונים הראשונים שלה במסגרת היריד העולמי בניו יורק שנערך בשנת 1940. בשנת 1946, אושרו 63 סלונים והתחילו להכיר בהישגיהם של צלמי סלונים לפי דירוג של כוכבים. בסוף שנות ה-40, ניתן הפרס הגבוה ביותר של העמותה "אחוות כבוד" (כבוד FPSA). בין הזוכים הראשונים בתואר היו הצלם ויליאם הנרי ג'קסון , הראשון שצילם את הצילום ב, ד"ר קנת מייס , מדען ומנהל מעבדות קודאק, ד"ר מקס ת'ורק , הנשיא הראשון של PSA, או צלמים יוצאי דופן כמו אדולף "פאפא" פסבנדר, פרד ארצ'ר , א' אוברי בודיין , אדוארד סטייכן, אלפרד סטיגליץ ואחרים. בין החברים המפורסמים ביותר בארגון נוכל למצוא גם צלמים כמו אנסל אדמס, איוון דמיטרי ויוסוף קארש. בין חברי ה-PSA היה תאודור רוזוולט, הבן.

== פעילויות העמותה ==
פעילויות העמותה כוללות ארגון קורסים, קבוצות לימוד, הוצאת כתב עת חודשי (PSA Journal), ארגון כנס שנתי, חסות על תחרויות צילום בינלאומיות והענקת הישגי צילום או הופעות באמצעות דירוג כוכבים. על מנת להשיג את התואר הנמוך ביותר המבוסס על תחרויות, כלומר QPSA (מוסמך), יש להשיג לפחות שלושה כוכבים בדירוג הכוכבים של העמותה.

== נשיאי אגודת הצילום של אמריקה ==
{| class="wikitable sortable" style="font-size:100%"
|-
!נשיא/ה
!תחילת כהונה
!סיום כהונה
|-
|אלנה מקטיגי
|2017
|2020
|-
|צ'ארלס בורק
|2015
|2017
|-
|ג'ון דייוויס, ג'וניור
|2011
|2015
|-
|פרד גרין
|2007
|2011
|-
|ריצ'רד מ. פרידרס
|2003
|2007
|-
|אלברט ל. זיג
|1999
|2003
|-
|פאולין סוויזי פרדריקסון
|1995
|1999
|-
|ג'יימס ה. טורנבול
|1991
|1995
|-
|ראלף א. וונק
|1987
|1991
|-
|פול ט. לובקה
|1985
|1986
|-
|פרנק ס. פאלו
|1983
|1985
|-
|הנרי ו. גרינווד
|1979
|1983
|-
|ארתור פ. הנריקס, ג'וניור
|1975
|1979
|-
|דוויט בישופ
|1971
|1975
|-
|ג'ו א. קנדי
|1967
|1971
|-
|נסטר בארט
|1963
|1967
|-
|רוברט ג'יי. ג'ולדמן
|1959
|1963
|-
|מלווין מ. פגלי
|1955
|1959
|-
|נוריס הארקנס
|1951
|1955
|-
|ג'ון ג. מולדר
|1949
|1951
|-
|צ'ארלס ב. פלפס, ג'וניור
|1945
|1949
|-
|ג'ון ס. רואן
|1941
|1945
|-
|פרנק ליוני
|1937
|1941
|-
|מקס תורק
|1934
|1937
|}

== קישורים חיצוניים ==

* 

קטגוריה:עמותות
קטגוריה:צילום בארצות הברית
אליסבת רהן

מרתה אליסבת רהן (לבית קרלברג; בשוודית: Märta Elisabeth Rehn; נולדה ב-6 באפריל 1935) היא פוליטיקאית פינו-שוודית, חברת פרלמנט לשעבר מטעם המפלגה העממית השוודית של פינלנד ושרת ההגנה הראשונה בפינלנד, באירופה, ובעולם.<ref></ref> בבחירות לנשיאות ב-1994 היא הפסידה בשיעור קל למרטי אהטיסארי.

== ראשית חייה והשכלה ==
רהן נולדה ב-6 באפריל 1935 בהלסינקי, פינלנד. את ילדותה העבירה במנטסלה, שם עבד אביה כרופא רפואי בקהילה. רהן למדה בבית ספר מקומי במנטסלה לפני שנכנסה לפנימייה בקאוניאיינן.

רהן קיבלה תואר שני במדעים בכלכלה בשנת 1957 ודוקטור לשם כבוד במדע המדינה מהמכללה השוודית לכלכלה ומנהל עסקים וגם מהאוניברסיטה האקדמית של אובו. בתחילת שנות ה-60 הייתה רהן ידועה כאדם הראשון בפינלנד שייבא ושיווק כלי טאפרוור.

== קריירה ==
רהן הייתה המנהיגה הפרלמנטרית של המפלגה העממית השוודית של פינלנד בין השנים 1987 עד 1990.<ref name="g2w"></ref> היא מונתה לשרת הביטחון בשנת 1990 ומילאה את התפקיד עד 1995. בנוסף, כיהנה כשרת השוויון בין השנים 1991–1995. בהמשך הייתה חברת הפרלמנט האירופי בין השנים 1995–1997. בבחירות לנשיאות 1994 ו-2000 התמודדה על התפקיד.

היא ידועה כשרת ההגנה האישה הראשונה בפינלנד ובאירופה.<ref>https://www.theguardian.com/world/2017/may/19/europes-defence-minister-roles-become-female-stronghold-sylvie-goulard</ref> בשנת 1995, בתקופת כהונתה של רהן כשרת הגנה, נחקק חוק על גיוס נשים מרצון. רהן ידועה במשימותיה הבינלאומיות בתור תת-מזכ"ל האו"ם (1995–1999) וככתבת המיוחדת לזכויות אדם בבוסניה והרצגובינה (1998–1999).

== פעילויות אחרות ==
אליסבת רהן ולמייה טאנוביץ' הן המייסדות המרכזיות של המכללה העולמית המאוחדת (UWC) במוסטר. רהן הייתה חברה גם בקרן למנהיגות גלובלית עד נובמבר 2017. GLF הוא ארגון הפועל לתמיכה בהנהגה דמוקרטית, מניעה ופתרון סכסוכים באמצעות גישור וקידום ממשל תקין בדמות מוסדות דמוקרטיים, שווקים פתוחים, זכויות אדם ושלטון החוק. הוא עושה זאת על ידי הנגשת הניסיון של מנהיגים לשעבר למנהיגים הלאומיים של ימינו, בדיסקרטיות ובחשאי. זהו ארגון שלא למטרות רווח, המורכב מראשי ממשלה לשעבר, בכירים בארגונים ממשלתיים ובינלאומיים העובדים בשיתוף פעולה הדוק עם ראשי הממשלה בנושאים הקשורים לממשל הנוגעים להם.

== חיים אישיים ==
רהן הייתה נשואה לכלכלן והעסקן אובה רהן משנת 1955 ועד מותו בשנת 2004, ולהם ארבעה ילדים: ורוניקה , שאף היא פוליטיקאית מטעם המפלגה העממית השוודית, יואקים, שרלוטה ויוהאן.

רהן החלימה מסרטן פעמיים. היא החלימה מסרטן המעי הגס בשנות ה-90, ואובחנה כחולה בסרטן השד בשנת 2000.<ref></ref>

==קישורים חיצוניים==

== הערות שוליים ==

קטגוריה:שרות הגנה
קטגוריה:שרי ההגנה של פינלנד
קטגוריה:שוודים של פינלנד
קטגוריה:ילידות 1935
Soldiers of Love

Soldiers of Love (בעברית: חיילים של אהבה) הוא השיר שייצג את דנמרק באירוויזיון 2016. השיר בוצע על ידי להקת הבנים הדנית לייטהאוס טן, ונכתב על ידי חברי הלהקה לצד סבסטיאן פ. אוונס, דניאל לונד יורגנסן וקלית אנדרסן.<ref name="Win"></ref> השיר יצא לאור ב-8 בינואר 2016 כהורדה דיגיטלית על ידי חברת התקליטים ליטל ג'יג רקורדס.<ref name="iTunes">[https://itunes.apple.com/dk/album/soldiers-of-love-single/id1077431223 Soldiers of Love - Single by Lighthouse X on iTunes]</ref>

== אירוויזיון 2016 ==
השתתפותם של להקת הבנים לייטהאוס טן (Lighthouse X) בתחרות הזמר Dansk Melodi Grand Prix ("תחרות השירים הדנית הגדולה") נחשפה לאחר שהאמנים והשירים הודלפו ב-10 בינואר 2016 דרך ספוטיפיי.<ref></ref><ref></ref><ref></ref> בגמר התחרות, חברי הלהקה התקדמו לשלב הסופר-גמר יחד עם הזמרות סימון ואניה ניסן, והוכרזו כמנצחים לאחר שזכו ל-42% מהצבעות הצופים.<ref name="Win" /> הם ייצגו את דנמרק באירוויזיון 2016 שנערך בסטוקהולם, והשתתפו בחצי הגמר השני,<ref></ref> שנערך ב-12 במאי 2016, אך לא הצליחו להעפיל לגמר שנערך ב-14 במאי.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |עולם
|14 בפברואר 2016<ref name="iTunes" />
|הורדה דיגיטלית
|נורת'-איסט פרודקשן
|}

==קישורים חיצוניים==

== הערות שוליים ==

קטגוריה:שירי אירוויזיון 2016
קטגוריה:שירי דנמרק באירוויזיון
קטגוריה:שירים באנגלית
קטגוריה:שירי אהבה
מקס פביאן

מקס פביאן (בגרמנית: Max Fabian; 3 במרץ 1873 – 26 במרץ 1926) היה צייר וגרפיקאי יהודי-גרמני.

== ביוגרפיה ==
על פי הצעתו של צייר ההיסטוריה אנטון פון ורנר, למד בשנים 1891 עד 1900 באקדמיה לאמנות בברלין בהנהלת פרנץ סקרבינה, פאול מאירהיים ויוזף שוירנברג. במהלך לימודיו קיבל מספר מלגות ופרסים.

בין השנים 1900 ל־1904/05 היה סטודנט לתואר שני אצל ארתור פון קמפף. משנת 1898 הציג מקס פביאן באופן קבוע בתערוכות האמנות הגדולות בברלין, במינכן, בדרזדן ובדיסלדורף. משנת 1903 ניהל בית ספר משלו לציור בברלין.

בשנת 1914 הגיע לפולין ולרוסיה כצייר מלחמה מתנדב, שם נקשר עם יהדות מזרח אירופה, ונפתח עבורו עולם חדש של מראות לציור. במהלך תקופה זו עשה את רישום הרובע היהודי של לודז'. משנת 1915 הועבר לחזית הצרפתית כחייל. הוא תיעד את חוויות המלחמה שלו בציורים רבים.

בשנת 1918 חזר פצוע מהמלחמה לברלין, שם לימד בין השנים 1919–1922 כמורה בבית הספר לציור ורישום של התאחדות האומניות בברלין.
מקס פביאן, לחוף הים
מבחינה סגנונית ניתן לייחס אותו לנציגי האימפרסיוניזם הגרמני. למרות זיקה מסוימת למגמות מודרניות, פביאן שמר על מרחק מסוים מקיצוניות של המודרניזם והיה חבר בעמותות שמרניות יותר.

הוא צייר שכמעט נשכח, של האימפרסיוניזם הברלינאי, שהיה בקשר עם אמנים כגון מקס ליברמן, ודומה לו בתפיסתו המודרנית. הוא הציג עם הזצסיון הברלינאי, אף שמעולם לא הצטרף אליו. אמן, ללא ספק, שנשכח בטעות, שנמחק ביסודיות מהזיכרון בתקופת השלטון הנאצי בשל מוצאו היהודי.<ref>Andreas Conrad: Max und Erwin Fabian: Der Sturzflug des Ikarus. In: Der Tagesspiegel. 8. November 2000</ref>

אלמנתו של פביאן, בהיותה יהודייה, נאלצה להגר מגרמניה בשנת 1939. היא לקחה איתה את הציורים של בעלה ללונדון, שם האוסף נהרס בהפצצות גרמניות ב 1940/41. מסיבה זו שרדו רק יצירות בודדות של האמן.

בשנת 2000 הקדישה קרן Stadtmuseum Berlin תערוכה לצייר מקס פביאן ובנו, שעבד גם כאמן, הפסל האוסטרלי ארווין פביאן.

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:ציירים יהודים גרמנים
קטגוריה:גרמנים שנולדו ב-1873
קטגוריה:גרמנים שנפטרו ב-1926
1983 במוזיקה

בערך זה מצוינים אירועים שהתרחשו במהלך שנת 1983 ונוגעים לעולם המוזיקה.

== אירועים ==
* 4 במרץ – ניל יאנג מבטל את שארית סיבוב ההופעות שלו לאחר שהתמוטט מאחורי הקלעים בלואיוויל, קנטקי, לאחר ששיחק שבעים וחמש דקות.
* 25 במרץ – במהלך מופע לציון 25 שנה לחברת התקליטים מוטאון, מייקל ג'קסון מבצע לראשונה את הליכת הירח המפורסמת במהלך ביצוע השיר Billie Jean. מאז ריקוד זה הפך לריקוד הכי מזוהה עם ג'קסון.
* 23 באפריל – הזמרת הצרפתייה קורין הרמס, המייצגת לוקסמבורג, זוכה השנתי ה -28 בתחרות האירוויזיון, שנערך באאודי דום, עם השיר "Si la vie est cadeau".
* 20 באוגוסט – הרולינג סטונס חותמים על חוזה חדש בסך 28 מיליון דולר עם CBS Records, חוזה ההקלטות הגדול ביותר בהיסטוריה עד כה.

== אלבומים ==
* 8 אפריל - Faster Than the Speed of Night (בוני טיילר)
* 3 אוקטובר - Genesis (ג'נסיס)
* קטגוריה:אלבומי 1983

== נולדו ==
* 10 במאי – משה פרץ, זמר-יוצר ישראלי
* 18 באוגוסט – מיקה פנימן, זמר פופ
* 14 בספטמבר – איימי ויינהאוס, זמרת בריטית (נפטרה ב-2011)
* 21 באוקטובר – נינט טייב, זמרת ושחקנית ישראלית
* 3 בנובמבר – אפרת גוש, זמרת ישראלית
* 21 בנובמבר – דניאלה פיק, זמרת ישראלית
==קישורים חיצוניים==

קטגוריה:1983
קטגוריה:שנים במוזיקה
As Long as I Love

As Long as I Love (בעברית: כל עוד אני אוהבת) הוא אלבום אוסף של זמרת הקאנטרי דולי פרטון, אשר יצא ב-8 ביוני 1970, על ידי חברת מונמונט רקורדס. האלבום כולל אוסף של שירים שהקליטה הזמרת בזמן שהייתה חתומה באותה חברה. האלבום מכיל 3 שירים שיצאו לאור ו-9 שירים נוספים אשר לא ראו אור קודם לכן.

== הוצאה וקידום ==
האלבום הופץ ב-8 ביוני 1970 על גבי תקליט.

=== סינגלים ===
מתוך האלבום הופצו שני סינגלים כאשר הראשון היה השיר "Why, Why, Why" אשר הופץ באוקטובר 1967 אך נכשל מלהיכנס למצעד שירי הקאנטרי האמריקאי. הסינגל השני מהאלבום "I'm Not Worth the Tears" הופץ שלושה חודשים לאחר מכן אך גם של מלהיכנס למצעד.

== הצלחה מסחרית ==
האלבום לא הצליח להיכנס לאף מצעד מרכזי בעולם. האלבום הופץ מחדש כשנתיים לאחר מכן כמארז של שני תקליטים ביחד עם אלבום הבכורה שלה. בשנת 1988 המארז הופץ בשנית אך על גביי תקליטור. בנובמבר 2018, האלבום הופץ מחדש להורדה דיגיטלית.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי אוסף מ-1970
קטגוריה:אלבומי אוסף של דולי פרטון
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת RCA רקורדס
הצבעים הלאומיים של הממלכה המאוחדת

הצבעים הלאומיים של הממלכה המאוחדת (באנגלית: The National colours of the United Kingdom) הם אדום, לבן וכחול. הם משמשים כצבעי דגל הממלכה המאוחדת. הם נובעים מדגלי הממלכות המרכיבות את בריטניה: אדום ולבן מדגל אנגליה, וכחול ולבן מדגל סקוטלנד, היוצרים ביחד את דגל הממלכה. עם זאת, לכל אומת בית יש את הצבע המייצג אותה: לבן (אנגליה), כחול (סקוטלנד), אדום (ויילס) וירוק (צפון אירלנד).

הגדרתם המדויקת של הצבעים הלאומיים של הממלכה המאוחדת הם:
{| width="60%" border="1" cellpadding="2" cellspacing="0" style="background: #f9f9f9; border: 1px solid #aaaaaa; border-collapse: collapse; white-space: nowrap; text-align: center;"
|-
! width=100|תבנית
! colspan=2 width=100|כחול
! colspan=2 width=100|אדום
! colspan=2 width=100|לבן
|- align=center
| פנטון
| rowspan="4" style="background-color:#00247D"|
| 280 C
| rowspan="4" style="background-color:#CF142B"|
| 186 C
| rowspan="4" style="background-color:#FFFFFF"|
| Safe
|- align=center
| CMYK
| 100.72.18.5
| 0.91.76.6
| 0.0.0.0
|- align=center
| HTML
| #00247D
| #CF142B
| #FFFFFF
|- align=center
| RGB
| 0-0-102
| 204-0-0
| 255-255-255
|}

== היסטוריה ==
במאות ה-19 וה-20, שטחי האימפריה הבריטית סומנו בדרך כלל באדום, וכוחות הצבא הבריטי לבשו את המעילים האדומים המפורסמים (כיום מסורת שנשתמרה בעיקר במדי שומרי המלכה), כך שלמעשה מהבחינה הצבאית הצבע הלאומי של בריטניה הוא אדום, שמזוהה עם הממלכה הראשית שלה - אנגליה. איחוד האי הבריטי תחת שלטון אנגליה הוא זה שגרם ללבן ולכחול להשתלב בצבעי הלאומיים.

== שימושים ==
=== שימושים מדיניים ===
הצבעים הלאומיים של הממלכה המאוחדת משמשים, כאמור, כצבעי דגל הממלכה המאוחדת, וכצבעי הנס הלבן, הנס הכחול והנס האדום. כמו כן, הם מופיעים ברונדל חיל האוויר המלכותי ובסמל המפלגה השמרנית. 

=== בספורט ===
ברוב ענפי הספורט הקבוצתי הבינלאומי המדינות השונות בבריטניה מיוצגות על ידי נבחרות נפרדות. כשבריטניה מתחרה כנבחרת אחת (כמו במשחקים האולימפיים או נבחרת הכדורסל), הצבעים המשמשים לנבחרת הם אדום, לבן וכחול, כאשר הכחול הוא לרוב כחול כהה.

=== תחבורה ===
הצבעים הלאומיים של הממלכה המאוחדת משמשים רבות בתחבורה: בסמל הרכבת התחתית של לונדון (האנדרגראונד), והרכבות בה צבועות באדום-לבן-כחול. כמו כן, הם מופיעים בסמל ובמטוסי חברת התעופה הלאומית של בריטניה, בריטיש איירווייז.

הממלכה המאוחדת
קטגוריה:הממלכה המאוחדת: סמלים לאומיים
יחסי אוקראינה–מלטה

יחסי אוקראינה–מלטה הם היחסים הדיפלומטיים שבין מלטה לאוקראינה. שגרירות מלטה במוסקבה (רוסיה) מוסמכת גם כשגרירות שאינה תושבת אוקראינה. אוקראינה מיוצגת במלטה באמצעות שגרירותה ברומא (איטליה).

== יחסים ==
ביולי 2008 נפגשו נשיא מלטה אדי פנק אדאמי ונשיא אוקראינה ויקטור יושצ'נקו והוציאו הצהרה משותפת המעידה על רצון להמשך פיתוח היחסים בין שתי המדינות.<ref name=":0"></ref>

מלטה מוכנה לתמוך באוקראינה במאמציה לרפורמה פוליטית וכלכלית בהתאם לתקנים המוסכמים של האיחוד האירופי. ביולי 2008 דיבר נשיא מלטה על ניסיונה של מלטה בתהליך המוביל לחברות באיחוד האירופי וכוללת אותה: ארגון מחדש בהתאם לתקני האיחוד האירופי.<ref name=":0" /><ref></ref>

== הסכמים ==
ביולי 2008 חתמו נשיאי שתי המדינות על שני הסכמי שיתוף פעולה במאבק בפשע המאורגן ובתיירות.<ref></ref> לשתי המדינות יש גם הסכם בנושא חינוך ותרבות.<ref></ref>

==קישורים חיצוניים==

== הערות שוליים ==
A Real Live Dolly

A Real Live Dolly הוא אלבום ההופעה החיה הראשון של הזמרת דולי פרטון אשר יצא ב-29 ביוני 1970 על ידי RCA ויקטור. האלבום הופק על ידי בוב פרגוסון והוקלט ב-25 באפריל 1970 בית ספר התיכון סביר קאנטרי שבסביירוויל, טנסי. האלבום הגיע למקום ה-32 במצעד אלבומי הקאנטרי האמריקאי ולמקום ה-154 במצעד הבילבורד 200.<ref></ref>

== הוצאה וקידום ==
האלבום יצא לאור ב-29 ביוני 1970 על גבי תקליט וקלטת שמע, על ידי חברת התקליטים RCA ויקטור בסמוך לצאת האלבום, As Long as I Love. ב-23 במרץ 2010 האלבום יצא לחנויות הדיגיטליות בגרסה המורחבת שלו. בנוסף הוא גם נכלל במארז שלה שיצא בשנת 2009 כדיסק בונוס.

== הצלחה מסחרית ==
האלבום הגיע בשיאו למקום ה-32 במצעד אלבומי הקאנטרי ובילה שם 4 שבועות. במצעד הבילבורד 200 הוא הגיע למקום ה-154 ונשאר שם במשך שבועיים.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי הופעה מ-1970
קטגוריה:אלבומי דולי פרטון
קטגוריה:אלבומי הופעה באנגלית
קטגוריה:אלבומי קאנטרי
קטגוריה:אלבומי חברת RCA רקורדס
יהדות קרואטיה

כתובה נוסח יהדות קרואטיה, משנת 1825
ההיסטוריה של היהודים בקרואטיה מתוארכת לפחות למאה ה-3, אם כי מעט ידוע על הקהילה עד למאות ה-10 וה-15. עם פרוץ מלחמת העולם השנייה מנתה הקהילה כ-20,000<ref></ref> נפשות, שרובן נרצחו במהלך השואה שהתרחשה בשטחה של מדינת הבובות הנאצית מדינת קרואטיה העצמאית. לאחר מלחמת העולם השנייה, מחצית מהניצולים בחרו לעלות בישראל, בעוד שעל פי הערכות כ-2,500 יהודים המשיכו להתגורר בקרואטיה. על פי מפקד האוכלוסין של שנת 2011, התגוררו בקרואטיה 509 יהודים, אולם ההערכה היא שמספר זה אינו כולל את אלה שנולדו מנישואין מעורבים או את אלה שנשואים ללא יהודים (יותר מ-80 אחוזים מיהודי זאגרב משתייכים לקטגוריה זו).

בקרואטיה פועלים שמונה בתי כנסת וארגונים נלווים, הממוקמים בזאגרב, רייקה, אוסייק, ספליט, דוברובניק, צ'אקובץ, דארובאר, סלבונסקי ברוד.<ref></ref> קהילת זאגרב היא הגדולה והפעילה ביותר.
בזאגרב פועלות שלוש קהילות, שהגדולה והפעילה שבהם, היא קהילת בית חב"ד. היא נוסדה בשנת 2005 עם הגעתם של שליח חב"ד הרב פינחס זקלס ורעייתו למקום. בשנת 2017 הם חנכו בית כנסת של קבע במבנה גדול עם מקווה וגן ילדים במקום.

== ראו גם ==
* שואת יהודי קרואטיה
* יהדות יוגוסלביה
* יחסי ישראל–קרואטיה

== קישורים חיצוניים ==

==הערות שוליים==

*
מרוקאים

מרוקאים (בערבית: المغاربة), הם אזרחי ממלכת מרוקו ואנשים המוכרים על ידי המדינה כבני האומה המרוקאית. מבחינה אתנית מרבית המרוקאים הם ערבים או בֶּרְבֵּרִים.

באופן רחב יותר, המונח משמש לעיתים באופן שכולל גם את קבוצת האנשים שלהם קשר תרבותי או היסטורי עמוק לאומה המרוקאית ואשר מגדירים את עצמם כבעלי זהות מרוקאית, דוברי ערבית מרוקאית, או בני הפזורה המרוקאית – מרוקאים שהיגרו למדינות אחרות וצאצאיהם. בנוסף על 36 מיליון המרוקאים החיים במרוקו, יש פזורה מרוקאית גדולה בצרפת, בלגיה, ישראל,<ref>http://www.alarabiya.net/articles/2013/02/27/268524.html</ref><ref name="ispop"></ref> איטליה, הולנד וספרד, וקהילות קטנות יותר בגרמניה, בריטניה, ארצות הברית, קנדה, חצי האי ערב ובמדינות ערביות אחרות. חלק מהפזורה המרוקאית מורכב מיהודי מרוקו.

== ראו גם ==
* יהדות מרוקו

== קישורים חיצוניים ==

== הערות שוליים==

*
אנדרו קלייד

אנדרו קלייד (באנגלית: Andrew Clyde; נולד ב-22 בנובמבר 1963) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס התשיעי של מדינת ג'ורג'יה. קלייד, חבר המפלגה הרפובליקנית, נבחר בבחירות 2020 לקונגרס האמריקאי כמחליפו של דאג קולינס.

== ביוגרפיה ==
קלייד נולד בפרובינציה אונטריו שבקנדה, בן לזוג הורים אמריקאים. קלייד למד באוניברסיטת נוטרדאם שבאינדיאנה וסיים שם את לימודיו בכבוד, והוזמן לשרת בצי ארצות הברית באמצעות תוכנית ההכשרה NROTC של האוניברסיטה. הוא שירת בצי במשך 28 שנה, והוצב באפגניסטן, בכווית, בעיראק ובפנמה. קלייד פרש משירות פעיל בדרגת קומנדר ועוטר במספר עיטורים צבאיים. בעת שירותו בצי, קלייד קיבל תואר ראשון במנהל עסקים מאוניברסית בת'ל השוכנת גם היא באינדיאנה.

לאחר שעזב את הצי, השלים קלייד לימודי תואר שני במִנהל עסקים, במימון חברות וביזמות מאוניברסיטת ג'ורג'יה. בשנת 1991 פתח קלייד חנות לכלי ירייה באת'נס שבג'ורג'יה, ולאחר מכן פתח חנות נוספת בוורנר רובינס. בהמשך גדל העסק שלו למכירות בסך 12 מיליון דולר אמריקני ולהעסקתם של כשלושים עובדים. בשנת 2013, שירות הכנסות הפנים חילט את נכסיו של קלייד בגובה של כ-940 אלף דולרים. עם זאת, הצדדים הגיעו להבנות וקלייד השיב 900 אלף דולר לידי המדינה והחילוט בוטל. בעקבות החילוט, קלייד העיד בפני ועדת הדרכים והאמצעים של בית הנבחרים האמריקאים והביע את תמיכתו ברפורמה בשירות הכנסות הפנים.

בבחירות 2020 הודיע קלייד על התמודדותו לבית הנבחרים של ארצות הברית במחוז הקונגרס התשיעי של ג'ורג'יה, לאחר שנציג המחוז המכהן דאג קולינס החליט שלא להתמודד מחדש של בית הנבחרים אלא לסנאט של ארצות הברית בבחירות המיוחדות מול קלי לפלר ורפאל וורנוק. במהלך הקמפיין הוא תבע את עיריית את'נס על שהנפיקה לעסקיו צו סגירה זמני בשל מגפת הקורונה בארצות הברית, מה שאילץ את קלייד להשבית את בתי העסק שלו. בנובמבר 2020 נבחר אל הקונגרס ה-117 של ארצות הברית וכהונתו החלה ב-3 בינואר 2021.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת נוטרדאם
קטגוריה:בוגרי אוניברסיטת ג'ורג'יה
קטגוריה:קצינים וחוגרים בצי ארצות הברית
קטגוריה:אנשי עסקים אמריקאים
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1963
התקפת הודג'סון

התקפת הודג'סון היא פתיחת שחמט, המתחילה במהלכים הבאים:

# ד4 ד5
# ר-ז5

הפתיחה נקראת גם פסאודו-טרומפווסקי, התקפת לויצקי על שם סטפן לויצקי, התקפת רץ המלכה והתקפת הרץ.

מבחינה אסטרטגית, הרץ ב- ז5 כובל את הרגלי ב-ה2 של השחור ומוכן לענות על 2. ... פ-ו6 עם 3. ר:ו6, מוותר על צמד הרצים בתמורה לעיכוב השחור עם רגלים כפולים. מטרתו של לבן היא לעורר חולשה בצד המלך השחור.<ref name=":0"></ref>

הספר [http://www.bellairechessclub.com/sites/default/files/de_firmian_nick-modern_chess_openings.pdf פתיחות שחמט מודרניות] מחשיב פתיחה זו כוריאציה של התקפת טרומפווסקי.

קוד ECO עבור התקפת הודג'סון הוא [https://www.365chess.com/eco/D00_Levitsky_attack_(Queen's_bishop_attack) D00].

== היסטוריה ==
אף על פי שהפתיחה נבחנה על ידי פרסטון וור בשנות ה-80 של המאה העשרים, שמה ניתן לה על שם רב האמן האנגלי ג'וליאן הודג'סון שלמד ושיחק את הפתיחה בעקביות, מצא כמה רעיונות חדשים וקיבל הבנה של העמדות המתעוררות שהניבו לו תוצאות מוצלחות עם קו זה. התקפת הודג'סון הייתה קו נדיר מאוד עד שנות השמונים, כאשר כמה שחקנים, כולל מייקל אדמס וטוני מיילס, ניסו את הפתיחה, אך הפתיחה נותרה בשוליים לעומת גמביט המלכה.<ref name=":0" />

== תגובות השחור ==
{| class="wikitable" style="margin:auto;"
!התקפת טרומפווסקי
!וריאצית וולינג
!קו סולידי
|-
|
|
|
|-
|
#ד4 ד5
# ר-ז5 פ-ו6
#ר:ו6
|

# ד4 ד5
# ר-ז5 ר-ז4
|
# ד4 ד5
# ר-ז5 ח6
# ר-ח4 ג6
# ה3 מה-ב6
|}

== ראו גם ==
* התקפת טרומפווסקי
* תורת הפתיחות בשחמט
* אנציקלופדיית פתיחות שחמט

== הערות שוליים ==

קטגוריה:פתיחות שחמט
קן מקנוט

קן מקנוט (באנגלית: Ken McNaught; נולד ב-11 בינואר 1955 בקירקלדי שבסקוטלנד) הוא כדורגלן עבר סקוטי, ששיחק בעמדת הבלם.

==ביוגרפיה==
מקנוט נולד בקירקלדי שבסקוטלנד בשנת 1955. אביו, ווילי מקנוט (במקור מדמפריס), שירת במהלך מלחמת העולם השנייה והיה כדורגלן במועדון רייט רוברס מהעיר קירקלדי בו הוא שיאן ההופעות בכל הזמנים.

קבוצתו הראשונה בקריירה של קן מקנוט הייתה אברטון. הוא ערך בה את שתי ההופעות הראשונות שלו ב-1971 במשחקי גביע נגד אלטרינצ'אם. מקנוט היה בלם מוכשר שידע להשתמש בגודל ובחוסן שלו בצורה מושכלת, ועשה את פריצתו מאוחר יותר בסוף פברואר 1976. הוא היחיד בקבוצה ששיחק בכל 58 משחקי עונת 1976/77 והגיעה עימה לגמר הגביע נגד אסטון וילה, בו לצערו הפסידו.

הוא עבר לאסטון וילה בעונת 1977/78 ותפס את מקומו בהרכב הקבוע במהרה, אך לא מצא את הפרטנר המתאים לצידו בהגנה כשגם ג'ון גרגורי היה עדיף במעט על לייטון פיליפס. בסופו של דבר המליץ למאמנו, רון סאונדרס, על אלן אוואנס הסקוטי שהתאפיין במהירות וידע לשחק כבלם ימני. עבור מקנוט זה התאים שכן הוא העדיף את העמדה השמאלית. בעונת 1980/81 הוא זכה עימה במפתיע באליפות כשצמד ההגנה סופג מעט שערים. גם בעונה זו מקנוט שיחק בכל 42 משחקי הליגה. כתוצאה מכך היה צריך לעבור ניתוח בברך ופקקת ורידים שממנו ממנו לשחק לזמן ממושך בעונת 1981/82. בכל זאת, הוא חזר לשלבים המכריעים בגביע אירופה לאלופות וכבש בניצחון 0–2 על דינמו קייב ברבע הגמר. אסטון וילה זכתה בתואר עם ניצחון 0–1 בגמר נגד באיירן מינכן וברוטרדם זכה להכרה רבה על "קרב ההגנה" שהציג.

בתחילת 1983 מקנוט ואסטון וילה זכו בסופר קאפ האירופי עם ניצחון 0–3 על ברצלונה במשחק השני אחרי שהפסידו להם 1–0 בראשון. מקנוט כבש את השער השלישי בהארכה מנגיחה. בעקבות השלכות הפציעות הפסיק לשחק ברמה הגבוהה ביותר ועבר באוגוסט 1983 לוסט ברומיץ' אלביון. בעונת 1983/84 ערך שוב פעם 42 הופעות ליגה אך הבעיות הפיזיות המשיכו להתדרדר. מכאן ואילך לא שיחק בהגנה שוב ובעונתו השנייה קבוצתו הייתה בליגה השנייה והמשך היה בהשאלה במנצ'סטר סיטי. בעונת 1985/86 מקנוט עבר לשפילד יונייטד שהייתה לקבוצתו האחרונה בקריירה לפני שפרש בקיץ 1986. אם והיה ממשיך בכדורגל מצבו הבריאותי היה עומד בסכנה ואף קטיעת רגליים עמדה על הפרק לאחר התייעצות עם רופאים.

===אחרי הפרישה===
לאחר סיום הקריירה התקשה למצוא עבודה ונאלץ למכור את ביתו בסוליהל מכיוון שלא הצליח לשלם את המשכנתא. הוא חזר למולדתו בסקוטלנד ושלוש שנים לאחר מכן מצא עבודה בתחום הגולף והפך למנהל הנכסים במלון קריף הידרו, הממוקם בפרטהשיר.

חברו לשעבר באסטון וילה, ג'ימי רימר, עזר לו לחזור לעולם הכדורגל בכך שהמליץ לו להיות מנהל האקדמיה של המועדון הסיני דליאן שיד. מקנוט נשאר שם חודשיים בלבד לאחר ולא קיבל תשלום וחזר פעם נוספת לסקוטלנד.

מקנוט היגר עם אשתו לאוסטרליה ב-2002 והתגורר בפרת', בצירוף מקרים ליד חברו לשעבר וזוכה גביע אירופה פיטר ווית'. הוא פתח שם עסק קייטרינג והיה פעיל בתעשיית הכרייה. בסוף אותו עשור אסטון וילה הציעה לו לעבוד במועדון ולהוביל את התאחדות שחקני העבר, דבר לו הסכים וחזר לברמינגהאם.

==תארים==
;אסטון וילה
*אליפות אנגליה: 1980/81
*מגן הקהילה: 1981 (משותף)
*גביע אירופה לאלופות: 1981/82
*הסופר קאפ האירופי: 1982

==קישורים חיצוניים==

קטגוריה:כדורגלנים סקוטים
קטגוריה:כדורגלני אברטון
קטגוריה:כדורגלני אסטון וילה
קטגוריה:כדורגלני וסט ברומיץ' אלביון
קטגוריה:כדורגלני מנצ'סטר סיטי
קטגוריה:כדורגלני שפילד יונייטד
קטגוריה:בריטים שנולדו ב-1955
איווקו טרקר

איווקו טרקר (באיטלקית: Iveco Trakker) היא קשת רחבה של דגמי משאיות כבדות, כולל משאיות סמי-טריילר המיועדים למגוון שימושים אזרחיים וצבאיים כולל לשימוש ארוך טווח, להובלת סחורות כבדות למרחקים גדולים, מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרים באיטליה משנת 2004.

בנוסף מיוצרים דגמי "איווקו טרקר" על ידי חברות בת של "איווקו" בארצות: ספרד, ברזיל, ארגנטינה, ונצואלה, דרום אפריקה

בארצות קוריאה הדרומית, רוסיה, לוב, ו-הרפובליקה העממית של סין מיוצרים דגמי "איווקו טרקר" באמצעות חברות מקומיות שותפות עם פיאט-"איווקו".

=="איווקו טרקר"==
* סגנון גוף: "Cab over" - הוא סגנון גוף של משאית, אוטובוס או טנדר עם חזית אנכית, "פנים שטוחות" או מכסה מנוע למחצה, כאשר תא הנהג של המשאית יושב מעל (או מקדימה) הציר הקדמי. מבנה זה מנוגד למשאית קונבנציונלית שבה המנוע מותקן מול הנהג
* בדגמי "איווקו טרקר" מורכבים מנועים 8.7 ליטר ו-12.9 ליטר מסדרה "Iveco Cursor" 
* מנועי טורבו-דיזל
* דגמי "איווקו סטרליס" למטרות תובלה נרכשו על ידי צבא פולין, צבא שווייץ, צבא גרמניה, צבא ספרד וצבא בנגלדש

===סוגי קבינות===
* "AT Active Time" - תא נהג קצר
* "AD Active Day" - תא נהג ארוך כולל מיטה

===סוגי הנעות===
* 4x2
* 4x4
* 6x4
* 6x6
* 8x8

== גלריה ==
<gallery mode="packed" heights="90">
קובץ:Iveco Trakker 310 JKP GSP Beograd-7604.jpg | "איווקו טרקר"
קובץ:Iveco Trakker 310 F.jpg | "איווקו טרקר 310"
קובץ: Iveco Trakker 410.jpg| "איווקו טרקר 410"
קובץ:Iveco Trakker 500 e5 Hi-land 8x4 2014 (14091567809).jpg | "איווקו טרקר 500"
קובץ:Iveco Trakker 450 wywrotka.jpg | "איווקו טרקר 450"
קובץ:Iveco Trakker 8x8 medic.jpg | "איווקו טרקר" - יחידה רפואית בצבא גרמניה
קובץ:Bangladesh Army Iveco Trakker 310 aircraft refueler. (34420014606).jpg | "איווקו טרקר" מכלית לתדלוק מטוסים בצבא בנגלדש
קובץ:Trakker.jpg | "איווקו טרקר"
קובץ:Szkolenie - 5 Kresowy Batalion Saperów (03).jpg | "איווקו טרקר" בצבא פולין
קובץ:Iveco Trakker 450 Ejército español.JPG | "איווקו טרקר" בצבא ספרד
קובץ:Iveco Trakker tractocamión Ejército español.jpg | "איווקו טרקר" בצבא ספרד
קובץ:IVECO Trakker 350 UME.jpg | "איווקו טרקר 350" - כבאית
קובץ: TLF-A2000-FFWB 3527.JPG| "איווקו טרקר" - כבאית
</gallery>

==ראו גם==
* איווקו

==קישורים חיצוניים==

* 

==הערות שוליים==

קטגוריה:משאיות
קטגוריה:משאית מכלית
קטגוריה:כבאיות
קטגוריה:כלי רכב צבאיים
קטגוריה:כלי רכב שהושקו ב-2004
קטגוריה:כלי רכב איטלקיים
קטגוריה:כלי רכב המיוצרים בספרד
קטגוריה:כלי רכב המורכבים בארגנטינה
קטגוריה:כלי רכב המורכבים בברזיל
קטגוריה:כלי רכב המורכבים בוונצואלה
קטגוריה:כלי רכב המורכבים בלוב
קטגוריה:כלי רכב המורכבים בניגריה
קטגוריה:כלי רכב המיוצרים ברוסיה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בסין
קטגוריה:כלי רכב 6 גלגלים ויותר
טרקר
שקיעות אדומות

"שקיעות אדומות" הוא סינגל של הזמר-יוצר הישראלי עדן חסון, אשר יצא לאור ב-25 באוקטובר 2020, כסינגל מתוך אלבום 2.

== רקע וכתיבה ==
על השיר, שיצא בעת מגפת הקורונה בישראל, אמר חסון כי "המילים בשיר החדש מדברות בדיוק על התקופה בה אנו חיים עכשיו. המצב לא פשוט ומורכב מהמון רבדים, וכל אחד לוקח את התקופה למקום שלו - אם כלכלי, נפשי או בריאותי. פשוט צריך לעצור הכל ולהשליך את כל המחשבות לים, להתרכז בטוב ולהיות אופטימיים".

== וידאו קליפ ==
הקליפ של השיר צולם בשעה שלוש לפנות בוקר, בצוק בחוף נווה ים שבהרצליה ופורסם בערוץ היוטיוב הרשמי של חסון בסמוך לצאתו של הסינגל.

== הצלחה ==
בשבוע הראשון לצאתו, הגיע השיר למקום ה-23 במצעד הספוטיפיי הישראלי השבועי וצבר באותו השבוע כ-69,291 השמעות סך הכל. בשיאו, הגיע השיר למקום השני עם כ-142,376 השמעות. במצעד השבועי של מדיה פורסט, הגיע השיר למקום התשיעי בשבוע הראשון לצאתו וצבר כ-64 בתחנות הרדיו בישראל באותו השבוע. בשיאו, הגיע השיר למקום השלישי במצעד, עם כ-107 השמעות סך הכל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי עדן חסון
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי יעקב למאי
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים שהופקו על ידי פן חזות
קטגוריה:שירים על השמש
קטגוריה:סינגלים בהוצאת שרית הפקות
The Way I Loved You

The Way I Loved You (בעברית: הדרך בה אהבתי אותך) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless.<ref name=":1"></ref> השיר יצא לאור ב-11 בנובמבר 2008, בסמוך לצאת האלבום, על ידי חברת התקליטים ביג משין רקורדס.<ref name=":1" />

אף על פי שלא יצא כסינגל שיווקי ולא כסינגל, הצליח השיר להגיע למקום ה-72 במצעד הבילבורד הוט 100.<ref></ref>

== רקע וכתיבה ==
סוויפט פיתחה עלילה בדיונית עבור השיר "The Way I Loved You", העוסק בהעדפת מערכות יחסים מסובכות, וביקשה לכתוב את השיר עם הפזמונאי ג'ון ריץ'.<ref name=":1" /> הוא היה מסוגל להזדהות עם העלילה, בשל היותו האדם המסובך הדרך כלל במערכות יחסים. השניים פנו לשיר משתי זוויות שונות תוך כדי כתיבתו.<ref></ref>

נייתן צ'פמן שעבד עם סוויפט על מיטב שיריה כדוגמת "You Belong with Me",<ref></ref> ו-"Love Story",<ref></ref> הפיק עמה יחד את השיר הזה.<ref name=":1" />

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-168 ברשימת "כל 206 השירים של טיילור סוויפט, לפי דירוג".<ref name=":2"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|74
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|168
|<ref name=":2" />
|-
|BuzzFeed
|167 השירים הטובים ביותר של טיילור סוויפט, לפי דירוג
|157
|<ref></ref>
|-
|NME
|השירים הטובים ביותר של טיילור סוויפט, לפי דירוג
|142
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|55
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|95
|<ref></ref>
|}

== הצלחה מסחרית ==
השיר זכה להצלחה נאה בארצות הברית אף על פי שלא יצא כסינגל. הוא הגיע למקום ה-72 במצעד הבילבורד הוט 100, תוך שאיגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הנמכרים ביותר מהאלבום.<ref name=":0"></ref>

כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":0" />
|זהב
|500,000
|-
! colspan="3" |סיכום
|-
!בכל העולם
|
|538,000<small></small><ref name=":1323"></ref>
|-
| colspan="3" |<small> מכירות + הזרמת מדיה בלבד</small>
|}

== ==

 (בעברית: הדרך בה אהבתי אותך (גרסתה של טיילור)) היא הקלטה חוזרת של "The Way I Loved You". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:שירים על כאב לב
פטרישיה ברדין

פטרישיה ברדין (באנגלית: Patricia Bredin; ) הייתה זמרת, סופרת ושחקנית בריטית.

== קריירה ==
=== באירוויזיון ===
ב-12 בפברואר 1957, ניצחה ברדין בקדם הבריטי לאירוויזיון 1957, וזכתה לייצג את הממלכה המאוחדת באירוויזיון. ב-3 במרץ 1957 היא הופיעה על בימת האירוויזיון עם השיר "All". ברדין הופיעה שלישית בסדר ההופעות, אחרי לוקסמבורג ולפני איטליה., וסיימה במקום השביעי עם שש נקודות. השיר "All" שאורכו עמד על 1.52 דקות, החזיק שנים רבות בתואר השיר הקצר ביותר שהושר באירוויזיון, עד אירוויזיון 2015, כאשר פינלנד שלחה שיר שאורכו 1:27.

=== לאחר האירוויזיון ===
בשנים שלאחר התחרות, ברדין שיחקה במספר סרטים וסדרות קומדיה בריטיים.

== חיים אישיים ==
בשנת 1964, ברדין נישאה לזמר איבור עמנואל. הזוג התגרש לאחר שנתיים. לאחר מכן, ברדין התחתנה עם איש העסקים הקנדי, צ'ארלס מק'קאלוך, אך הוא נפטר בירח הדבש שלהם.

== פילמוגרפיה ==
* Left Right and Centre (1959)
* The Bridal Path (1959)
* Make Mine a Million (1959)
* Desert Mice (1959)
* The Treasure of Monte Cristo (1961)
* To Have and to Hold (1963)

== קישורים חיצוניים ==

== הערות שוליים ==

קטגוריה:זמרות בריטיות
קטגוריה:זמרים בריטים
קטגוריה:שחקניות בריטיות
קטגוריה:סופרות בריטיות
קטגוריה:סופרים בריטים
קטגוריה:משתתפי אירוויזיון 1957
קטגוריה:נציגי הממלכה המאוחדת באירוויזיון
קטגוריה:בריטיות שנולדו ב-1935
קטגוריה:בריטים שנולדו ב-1935
קטגוריה:בריטיות שנפטרו ב-2023
קטגוריה:בריטים שנפטרו ב-2023
פאול מאירהיים

פול פרידריך מאירהיים (בגרמנית: Paul Friedrich Meyerheim; 13 ביולי 1842 – 14 בספטמבר 1915) היה צייר וגרפיקאי גרמני.

בתחילת דרכו האמנותית נסע פול מאירהיים מספר פעמים לפריז ולברביזון כדי להשתלם בציור נוף. הכישרון המיוחד שלו היה בתיאור בעלי חיים. הוא גם עשה לעצמו שם כצייר פורטרטים והצליח כמאייר עם חיתוכי העץ והליטוגרפיות שלו.<ref></ref>

== משפחה ==
מאירהיים היה בנו של הצייר פרידריך אדוארד מאירהיים, אחיו הגדול היה הצייר פרנץ מאירהיים. הציירים הרמן וילהלם מאירהיים היו דודיו מצד אביו.<ref></ref>

== ביוגרפיה ==
מאירהיים קיבל את שיעורי האמנות הראשונים שלו (יחד עם אחיו) מאביו. בין השנים 1857–1860 למד מאירהיים באקדמיה לאמנות בעיר הולדתו ברלין. מאוחר יותר ערך כמה נסיעות לימוד לשווייץ, בלגיה והולנד ושהה בפריז שנה. לאחר מכן חזר לברלין, שם היה ראש החוג לציור בעלי חיים באקדמיה לאמנות בברלין כבר בשנת 1883. משנת 1887 היה מאירהיים פרופסור באקדמיה לאמנות, שם הכשיר את פריץ גרוטמאייר, שמאוחר יותר היה חבר בסנאט.<ref>Westfälische Nachrichten: Fritz Grotemeyer, Münster, 28. Juli 2016</ref>

פול מאירהיים התיידד עם משפחת התעשיינים בורסיג, ולכן צייר כמה מוטיבים מיוחדים למשפחה ולחברת בורסיג. הוא השתייך לקבוצת האמנים הידועים שהוזמנו באופן קבוע על ידי בני הזוג של נסיך הכתר (לימים הקיסר פרידריך השלישי).

הוא נפטר שמונה שבועות לאחר יום הולדתו ה-73 וקבור בבית העלמין המרכזי בברלין.

== יצירה ==
בתחילה, הסגנון של מאירהיים הושפע מהציורים הקפדניים של אביו. בהמשך שימש חברו אדולף מנזל כמודל לחיקוי, איתו חלק עניין משותף במוטיבים של ציור בעלי חיים. הייצוג הווירטואוזי של בעלי חיים אקזוטיים הפך למומחיות שלו, אם כי לא בלעדית. לדוגמה, ציורי הקיר במבואת בית האנטילופות בגן הזואולוגי של ברלין, הוא עזר להציג בעלי חיים ממדינות זרות בסביבתם הטבעית. תמונות "צריף החיות" שלו, לעומת זאת, מראות את המצב המפחיד של אי סדר וצפיפות של חיות אקזוטיות.

את כישוריו של מאירהיים בתחום ציור הנוף ניתן לראות רק בציורים כמו "סוחר העזים בכפר", שעשה עשרים שנה קודם לכן. דיוקנאות ותמונות מהחיים העממיים המשיכו להיות חלק בלתי נפרד מעבודתו. האחרון נע בין טבע דומם פשוט לסצנות הומוריסטיות, בהן קישט חדרי אירועים וחדרי אוכל שונים.

בתערוכת האמנות הגדולה בברלין בשנת 1912 היו שבע תמונות ענק שצייר פול מאירהיים על נחושת בין השנים 1873 - 1876 מטעם אלברט בורסיג. סצנות אנקדוטיות ממתקני ייצור של בורסיג, הרכבה של קטר רכבת, ותיאור פסטיבל הקציר בשדות משפחת בורסיג. הציור קישר בין מפעל התעשייה החשוב להיסטוריה המשפחתית בורסיג. לעבודה זו הייתה תרומה חשובה לציור בברלין בשלב התיעוש המוקדם.

כמה ציורים נמצאים כעת ברשותם של מוזיאון מרקישס בברלין-מיטה והמוזיאון הטכנולוגי הגרמני.

== גלריה ==
<gallery mode="packed" heights="170">
File:Meyerheim Paul - Auf der Lauer.jpg| אריות בטבע
File:Meyerhime.sideshow.1891.jpg| מופע דרכים
File:Paul Meyerheim - Die Dompteuse, c. 1885.jpeg|בקרקס
File:Paul Meyerheim - Wäscherin im Gebirge, 1880.jpg|יום כביסה
File:Meyer-lok-brücke-mont.jpg| רכבת על הגשר
File:Lebensgeschichte einer Lokomotive - Lokomotivbau - Paul Friedrich Meyerheim - Deutsches Technikmuseum - cropped-4813.jpg| מרכיבים קטר
File:Meyerheim-lok-hochofenabstrich.jpg| תנור יציקה
</gallery>

==קישורים חיצוניים==

* 

== הערות שוליים ==

קטגוריה:ציירים גרמנים
קטגוריה:ילידי 1842
קטגוריה:גרמנים שנפטרו ב-1915
שיקה אברמוביץ' קורדונסקי

שִיקָה אַבְּרָמוֹבִיץ' קוֹרְדוֹנְסְקִי (4 באוקטובר 1915 – 28 בספטמבר 1943) היה טייס יהודי סובייטי, שהשתתף במלחמת העולם השנייה בחזית ממזרחית. שימש כנווט טייסת התעופה השנייה של גדוד התעופה עם תחמושת טורפדו מס' ה-36 של חטיבת התעופה עם שימוש בטורפדו הראשונה בצי הים השחור, בעל תואר הכבוד גיבור ברית המועצות ודרגת קפטן.

== ביוגרפיה ==
נולד בעיר ווזנסנסק (כיום במחוז ניקולייב באוקראינה) במשפחת פועלים יהודית). קיבל השכלה תיכונית, בוגר בית הספר מקצועי באודסה. משנת 1932 התגורר במוסקבה, עבד כמפעיל מחרטה במפעלים של "קראסני פאקל" ו"ראדיופריבור", למד בפקולטה לעובדים על שם של קירוב.

בצי מאז 1935. בשנת 1937 סיים את לימודיו בבית הספר של תעופה לחיל הים של ייסק. שירת בצי הים השחור. השתתף בקרבות מלחמת העולם השנייה מאז הפלישה הגרמנית לברית המועצות. כבר 22 ביוני 1941 ביצע משימת הלחימה הראשונה והטביע ספינת סיור קריגסמרינה. חבר במפלגה הקומוניסטית מאז 1942.

בשנים 1941–1942 טייס מן המניין, בהמשך מפקד גף תעופה. השתתף בהפצצת ספינות אויב, חיילים ומתקני תעשייה בשטח רומניה. בתחילת 1943 הופך לנווט בטייסת, והוענקה לו דרגת קפטן. באחת הטיסות נפצע מכוחות נ"ט אך הצליח להנחית את המטוס הפגוע בבסיסו ליד נובורוסיסק.

כנווט של הטייסת השנייה בגדוד התעופה עם תחמושת טורפדו מס' 36, סרן שיקא קורדונסקי, בסוף ספטמבר 1943 ביצע שמונים וחמש משימות לחימה מוצלחות, מתוכן שישים וחמישה – בלילה, שבמהלכן הפציץ יעדים צבאיים אסטרטגיים עמוק בעורף ורמאכט.

ב־26 בספטמבר 1942 היה מועמד לקבל עיטור גיבור ברית המועצות אך בסוף הוענק לו עיטור הדגל האדום.

ב־28 בספטמבר 1943, במהלך הפצצה באור היום, הביא את הטייסת השנייה במדויק לנמל קונסטנצה. שתי ספינות הצי הרומני שעמדו שם הוטבעו. אבל תותחים נגד מטוסים יירטו את מטוסם עליו פיקד אלוף-משנה שיו בידזינאשווילי עם פגיעת פגז במכל הדלק של המטוס שעלה באש. המפקד הפיל את המטוס עם הפצצות שנותרו על סיפון הספינה השנייה. הדיווח על כך הגיע בהמשך מן הטייסים, שהתחילו לחזור לאחר סיום המשימה.

על פי צו נשיא ברית המועצות, מיכאיל גורבצ'וב מ-4 באוקטובר 1990 "על אומץ לב ואומץ שהוצג במהלך המלחמה הפטריוטית הגדולה בשנים 1941–1945", הוענק לקפטן המעוטר קורדונסקי שיקה אברמוביץ' עיטור גיבור ברית המועצות לאחר מותו.

ב־7 באוקטובר 1990, במוסקבה, הוענקה לאלמנתו תעודת גיבור ברית המועצות, עיטור לנין ומדליית כוכב הזהב (מס' 11631).

== הערות שוליים ==

קטגוריה:יהודים מעוטרי גיבור ברית המועצות
קטגוריה:טייסים סובייטים במלחמת העולם השנייה
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:טייסים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1915
קטגוריה:סובייטים שנפטרו ב-1943
מלכת מלטה

בין השנים 1964 ל-1974, אליזבת השנייה הייתה מלכת מלטה (במלטית: Reġina ta 'Malta). מדינת מלטה הייתה מדינה ריבונית עצמאית, שחלקה מלוכה עם תחומי חבר העמים האחרים, כולל בריטניה. תפקידיה החוקתיים של המלכה במלטה הוקצו בעיקר למושל כללי.

מלטה הפכה לרפובליקה בתוך חבר העמים הבריטי בשנת 1974, והמלכה הוחלפה כראש המדינה על ידי נשיא מלטה.

== היסטוריה ==
אליזבת השנייה הפכה למלכת מלטה עם העברת חוק העצמאות של מלטה בשנת 1964. החוק הפך את מושבת הכתר הבריטית של מלטה למדינת מלטה העצמאית. סמכויות הביצוע של המלכה הוקצו על ידי המושל הכללי של מלטה והופעל עליו.

בשידור חג המולד של 1967, אליזבת אמרה: "היום מלטה היא עצמאית, כאשר הכתר תופס את אותו התפקיד כמו במדינות השלטון העצמי האחרות שאני מלכתן. זו פתיחה של פרק חדש ומאתגר עבור תושבי מלטה והם נכנסים אליו בנחישות ובהתלהבות."

אליזבת השנייה נותרה ראש מדינת מלטה עד לתיקון החוקה של מלטה ב-13 בדצמבר 1974, שביטל את המלוכה והקים את הרפובליקה של מלטה ואת משרת נשיא מלטה.

==ביקורים==
לפני שהפכה למלכה, אליזבת שהתה על האיים ארבע פעמים בין השנים 1949–1951 לבקר את בעלה, הנסיך פיליפ, דוכס אדינבורו, שהוצב במלטה כקצין בצי המלכותי.

אליזבת השנייה ביקרה רשמית במושבת הכתר של מלטה בשנת 1954 (3–7 במאי) ובמדינת מלטה בשנת 1967 (14–17 בנובמבר).

אליזבת ביקרה במלטה לאחר שהפכה לרפובליקה בשנת 1992 (28–30 במאי), ב-2005 (23–26 בנובמבר), וב-2007 (20 בנובמבר). היא השתתפה בפגישת ראשי הממשלה של חבר העמים הבריטי ב-2015 במלטה בתאריכים 26–28 בנובמבר 2015.

{| class="wikitable"
|+מלכת מלטה
!שם
!תמונה
!תאריך לידה
!בן זוג
!יורש
|-
|אליזבת השנייה
|138x138 פיקסלים
|21 באפריל 1926
|הנסיך פיליפ, דוכס אדינבורו
|צ'ארלס, נסיך ויילס
|}

== הערות שוליים ==

קטגוריה:מלטה: היסטוריה
קטגוריה:אליזבת השנייה
פאפקובאצ'י

פאפקובאצ'י (בהונגרית: Pápakovácsi) הוא כפר במחוז וספרם שבמרכז הונגריה.

כמו יישובים רבים באירופה גם בפאפקובאצ'י מספר התושבים נמצא בירידה. כך, בשנת 1990 היה מספר התושבים 580 ובשנת 2020 רק 565 תושבים.

בשנת 1910 חיו בפאפקובאצ'י שני יהודים.

==קישורים חיצוניים==

* 

==הערות שוליים==

קטגוריה:הונגריה: כפרים
לוסיאן אוליבייה

לוסיאן אוליבייה (בצרפתית: Lucien Olivier; 1836 או 1837 – 14 בנובמבר 1883, יאלטה) היה מסעדן ממוצא צרפתי,<ref>В некоторых современных публикациях именуется бельгийцем, однако источники подобных утверждений [https://www.kommersant.ru/doc/3508839 остаются неизвестными].</ref> הבעלים של מסעדת הרמיטאז' במוסקבה מאז תחילת שנות ה-60 של המאה ה-19, שהייתה אחת היוקרתיות בעיר; הוא ידוע כיוצר המתכון לסלט החורף, שנקרא על שמו ומשמש כסלט רוסי מסורתי. המתכון שלו היה סוד, שמעולם לא גילה עד מותו.<ref></ref>

== ביוגרפיה ==
לוסיאן נולד ככל הנראה במוסקבה.<ref name="vestnik">П. Б. [https://books.google.com/books?id=dY88AQAAIAAJ&pg=PA404 Письма о Москве] // Вестник Европы, Т. II, март 1881 года. С. 404.</ref> בספרי עיון של שנות 1840–1850, תואר יוסף אנטון אוליבייה אחד, סוחר מהגילדה השלישית, שהתגורר באזור פטרובקה, אך לא ידוע אם היה קרוב משפחתו של לוסיאן. לוסיאן אוליבייה עבד תחילה במסעדה ובמלון הרמיטאז', שנוסד בשנות ה-60 של המאה ה-19. בשנות ה-70 של המאה ה-19, הפך לבעלים. הוא קיבל את זכויות הסחר כסוחר מהגילדה השנייה בשנת 1867. אוליבייה הוזמן על ידי הדומה העירונית של מוסקבה לארגן את החלק הקולינרי של החג הצבאי בסוקולניקי לרגל חגיגות ההכתרה לצאר אלכסנדר השלישי בשנת 1881.

על פי מחקריו של א' אלכסייב, אזרח צרפתי בשם ניקולא אוליבייה נודע בשם לוסיאן אוליבייה, שניהל בשנת 1868 את מלון הרמיטאז' בבית פגוב בכיכר טרובניה במוסקבה; החל משנת 1877 נקרא המלון (והמסעדה שהוצמדה אליו) הרמיטאז' ומנהלו היה סוחר הגילדה השנייה,<ref>В купеческом состоянии с 1867 года.</ref> לוסיאן אוליבייה בן 40, שהתגורר בשדרות פטרובסקי גם בבית פגוב. לדברי אלכסייב, ניקולא שינה את שמו כדי להדגיש את מוצאו הצרפתי מטעמי שיווק ופרסום.
קברו של אוליבייה במוסקבה
הוא מת ביאלטה ב-14 בנובמבר 1883 בגיל 45 ממחלת לב. גופתו הועברה למוסקבה ונקברה בבית העלמין וובדנסקוי.<ref>[https://www.crimea.kp.ru/daily/27081/4152775/ Ялтинский конец Оливье: Французский ресторатор и создатель салата закончил свои дни в Крыму]</ref> בשנת 2008 התגלה ושוחזרה מצבת קברו של אוליבייה (חלקה 12 בבית העלמין וודנסקוי).<ref>[http://restoran.us/trivia/facts.htm Interesting facts, Trivia, Russian restaurants]</ref>

לאחר מותו של אוליבייה, הבעלים של מסעדת הרמיטאז' הגדול (זה היה שם הטברנה בראשית המאה ה-20) הייתה "חברת אוליבייה", שהרכבה השתנה מספר פעמים. במהלך מהפכת 1917, המסעדה נסגרה, בבניין שוכנו מוסדות שונים, המסעדה נפתחה מחדש בשנות 1920 אך משנת 1923 עד 1941 שכן בה "בית האיכרים".<ref></ref>

לדברי ולדימיר גיליארובסקי, אוליבייה שמר בסוד את המתכון לסלט שלו, למרות שהמרכיבים העיקריים היו ידועים ולא משנה כמה קשה הטבחים אז ניסו לשחזר אותו בדיוק, הם לא הצליחו בשחזורו המדויק של הסלט. הדבר יצר אגדות מסוגים שונים על טיב הסלט.<ref>В. А. Гиляровский. Москва и москвичи. [https://ru.wikisource.org/wiki/Москва%20и%20москвичи%20(Гиляровский)/На%20трубе На трубе].</ref>

==קישורים חיצוניים==

* 

== הערות שוליים ==

קטגוריה:מסעדנים
קטגוריה:שפים רוסים
קטגוריה:מוסקבה: אישים
קטגוריה:צרפתים שנולדו ב-1838
קטגוריה:צרפתים שנפטרו ב-1883
Tell Me Why

Tell Me Why (בעברית: תגיד לי למה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless.<ref name=":1"></ref> השיר יצא לאור ב-11 בנובמבר 2008, בסמוך לצאת האלבום, על ידי חברת התקליטים ביג משין רקורדס.<ref name=":1" /> השיר נכתב על ידה ועל ידי ליז רוז והופק על ידה ביחד עם נייתן צ'פמן.<ref name=":1" />

אף על פי שלא יצא כסינגל שיווקי ולא כסינגל, הצליח השיר להגיע למקום הראשון במצעד השירים מתחת להוט 100.<ref name=":0"></ref>

== רקע וכתיבה ==
"Tell Me Why" קיבל השראה ממאהב איתו אף פעם לא הייתה במערכת יחסים רומנטית רשמית. זועמת מההתנהגות המזלזלת והלא-עקבית שלו כלפיה, נכנסה בסערה לביתה של ליז רוז, ופרקה בפניה את הסיפור. היא תיארה כיצד נמאסו עליה הגישה שלו והפערים בין דבריו לבין מעשיו, לצד בעיות אחרות. מתוך השיחה ביניהן, יצרו סוויפט ורוז את השיר.<ref></ref>

נייתן צ'פמן שעבד עם סוויפט על מיטב שיריה כדוגמת "You Belong with Me",<ref></ref> ו-"Love Story",<ref></ref> הפיק עמה יחד את השיר הזה.<ref name=":1" />

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-136 ברשימת "כל 206 השירים של טיילור סוויפט, לפי דירוג".<ref name=":2"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|99
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|136
|<ref name=":2" />
|-
|BuzzFeed
|167 השירים הטובים ביותר של טיילור סוויפט, לפי דירוג
|110
|<ref></ref>
|-
|NME
|השירים הטובים ביותר של טיילור סוויפט, לפי דירוג
|98
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|85
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|103
|<ref></ref>
|}

== הצלחה מסחרית ==
השיר זכה להצלחה מתונה בארצות הברית אף על פי שלא יצא כסינגל. הוא הגיע למקום הראשון במצעד השירים מתחת להוט 100.<ref name=":0" /> עם זאת, איגוד תעשיית ההקלטות האמריקאי לא העניק לו את תואר הזהב, על מכירות של למעלה מ-500,000 עותקים במדינה, בדומה למרבית שירי האלבום.<ref></ref>

כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.<ref></ref>

== מיקומי שיא ==

== ==

 (בעברית: תגיד לי למה (גרסתה של טיילור)) היא הקלטה חוזרת של "Tell Me Why". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
נונציו גאלו

נונציו גאלו (באיטלקית: Nunzio Gallo; 25 במרץ 1928 – 22 בפברואר 2008) היה זמר ושחקן איטלקי.

== קריירה ==
=== שנותיו הראשונות ===
גאלו החל את קריירתו כזמר בבית הספר למוזיקה של נאפולי, שם למד שירה אופראית. בשנת 1945, בגיל 17, הוא ערך את הופעת הבכורה שלו בתיאטרון בליני בנאפולי. בשנת 1948, השתתף בתחרות מוזיקה איטלקית, שם זכה במקום השני. בשנת 1954 הוא לוהק לצוות הזמרים הראשי של האופה "לה טרוויאטה" בניצוחו של ג'וזפה ורדי.

=== באירוויזיון ===
ב-9 בפברואר 1957, גאלו זכה בקדם האיטלקי לאירוויזיון 1957, "פסטיבל הסן רמו", ונבחר לייצג את איטליה באירוויזיון. ב-3 במרץ 1957, גאלו הופיע על בימת האירוויזיון עם השיר "Corde della mia chitarra". גאלו הופיע רביעי בסדר ההופעות, לפני אוסטריה ואחרי הממלכה המאוחדת. גאלו זכה במקום השישי עם שבע נקודות.

=== לאחר האירוויזיון ===
בשנת 1958, הוא זכה בפסטיבל נאפולי. בשנת 1979 הוא השתתף בסרט האיטלקי "Il mammasantissima". בשנים שלאחר מכן, גאלו שיחק בעוד כעשרים סרטים והוציא מספר להיטים שזכו לפרסום באיטליה ובשכנותיה.

== חיים אישיים ==
בשנת 1959, נישא לביאנקה מריה. במהלך השנים נולדו לזוג ארבעה ילדים.

ב-23 בספטמבר 2007, הוא הובהל לבית החולים בעודו לוקה בדימום מוחי. הוא שהה בבית החולים כחודשיים ואז הועבר למרפאה פרטית שם אושפז עד שנפטר ב-22 בפברואר 2008, בגיל 79.

== קישורים חיצוניים ==

== הערות שוליים ==

קטגוריה:זמרים איטלקים
קטגוריה:שחקנים איטלקים
קטגוריה:זוכי פסטיבל סן רמו
קטגוריה:משתתפי אירוויזיון 1957
קטגוריה:נציגי איטליה באירוויזיון
קטגוריה:איטלקים שנולדו ב-1928
קטגוריה:איטלקים שנפטרו ב-2008